નવી દિલ્હીઃ કેદીઓને મળનારી પૈરોલનો દૂરઉપયોગ રોકવા માટે નવી વ્યવસ્થા બનાવવામાં આવી રહી છે. ઝારખંડમાં આ અંતર્ગત બે મહિનાથી વધારે પૈરોલની સ્વીકૃતિ મુખ્યમંત્રીની જગ્યાએ રાજ્યપાલ કરી શકશે. આ સાથે જ પૈરોલ માટે બે અલગ અલગ નિયમાવલી પણ બનાવવામાં આવી છે. જેમાં અલગ અલગ શ્રેણીમાં કેદીઓને પૈરોલ આપવાના નિયમો હશે. અત્યાર સુધી કોઇ પણ કેદીને પૈરોલ આપવા માટે જિલ્લાઅધિકારી અધિકૃત હોય છે. જ્યારે તેને એક મહિના સુઘી વધારવા માટે કમિશ્નર પાસે પાવર હોય છે. જ્યારે મુખ્યમંત્રી સ્તર પર તેને ત્રણ મહિના સુધી વધારવાનો અધિકાર છે.